ซิตีส์: สกายไลน์

ซิตีส์: สกายไลน์ () เป็นเกมสร้างเมืองที่พัฒนาโดยคอลอสเซิลออเดอร์ (Colossal Order) และเผยแพร่โดยพาราด็อกซ์อินเตอร์แอคทีฟ (Paradox Interactive) เป็นเกมที่ผู้เล่นต้องทำการวางผังเมืองโดยการควบคุมโซนที่พักอาศัย โซนร้านค้า โซนอุตสาหกรรม วางโครงข่ายถนน แก้ปัญหาการจราจร บริหารเงินภาษี จัดการบริการสาธารณะ และจัดการระบบขนส่งสาธารณะ ซึ่งผู้เล่นต้องพยายามหาและสร้างสมดุลรายได้เพื่อให้เมืองเกิดการเติบโต สร้างความสุขและดูแลสุขภาพของประชาชน รวมถึงแก้ปัญหามลพิษต่าง ๆ ภายในเมือง ทั้งมลพิษทางเสียง มลพิษในน้ำ และมลพิษในดิน ผู้เล่นสามารถเปิดใช้งานม็อดกับตัวเกมเพื่อสร้างสรรค์เมืองได้ ยกตัวอย่างเช่นม็อดที่ทำให้สามารถใช้เงินในการสร้างสิ่งก่อสร้างต่าง ๆ ได้แบบไม่จำกัด ม็อดในการควบคุมการจราจร ม็อดในการปรับแต่งลักษณะอากาศ เป็นต้น ตัวเกมเริ่มวางจำหน่ายครั้งแรกวันที่ 10 มีนาคม พ.ศ. 2558

ซิตี้: สกายไลน์ เป็นเกมคล้ายคลึงกับ ซิตีส์อินโมชัน (Cities in Motion)ซึ่งสร้างโดยผู้สร้างเดียวกัน แต่เกมดังกล่าวมีจุดประสงค์เพื่อให้ผู้เล่นทำการจัดการการขนส่งของเมืองเป็นหลัก

การมีส่วนร่วม 
นอกจากระบบเกมที่ผู้พัฒนาได้พัฒนาไว้สำหรับผู้เล่นแล้ว สิ่งที่โดดเด่นอีกอย่างของเกมนี้คือระบบสนับสนุนให้ผู้เล่นได้พัฒนาม็อด หรือส่วนประกอบเสริมต่าง ๆ ทั้งแอสเซทสิ่งของภายในเกม และเครื่องมือที่มีผลต่อการเล่นภายในเกม ซึ่งผู้พัฒนาเหล่านี้รวมตัวกันอยู่ในชุมชนนักพัฒนาเวิร์กชอป ในแพลตฟอร์มสตรีม ทำให้ผู้เล่นสามารถที่จะสร้างสรรค์และนำสิ่งที่ผู้เล่นคนอื่นพัฒนามาใช้กับเมืองของตนเองได้ด้วยการกดสมัครสมาชิก 

สำหรับประเทศไทย มีผู้เล่นร่วมพัฒนาแอสเซท จนได้รับการเทียบเชิญจากผู้พัฒนาเกมให้เป็นผู้ทดสอบหรือผู้สาธิตการสร้างเมืองในรูปแบบต่าง ๆ หลากหลายคน ทำให้ชุมชนการเล่นเกม ซิตี: สกายไลน์ ในประเทศไทยมีความเคลื่อนไหวอยู่ตลอด

เนื้อหาดาวน์โหลด (DLCs)  
นอกจากตัวเกมหลักแล้ว ซิตี้: สกายไลน์ ยังมีเนื้อหาที่ดาวน์โหลดได้เพิ่มเติมสำหรับเพิ่มความหลากหลายในการเล่น และเครื่องมือในการบริหารจัดการเมืองที่เพิ่มขึ้นจากเกมหลักดั้งเดิม (วานิลลาเกม) ซึ่งในการเปิดขายเนื้อหาดาวน์โหลดใหม่ในทุก ๆ ครั้ง ผู้เล่นเกมหลักจะได้รับฟรีอัปเดต (แพทช์อัปเดต) เพิ่มเติมเนื้อหาและการแก้ไขข้อบกพร่องของตัวเกมหลักไปด้วย เนื้อหาดาวน์โหลดของเกมประกอบไปด้วย

 After Dark ออกจำหน่ายวันที่ 24 กันยายน พ.ศ. 2558
 Snowfall ออกจำหน่ายวันที่ 18 ตุลาคม พ.ศ. 2559
 Match Day ออกจำหน่ายวันที่ 9 มิถุนายน พ.ศ. 2559
 Natural Disasters ออกจำหน่ายวันที่ 29 พฤศจิกายน พ.ศ. 2559
 Pearls From the East ออกจำหน่ายวันที่ 22 มีนาคม พ.ศ. 2560
 Mass Transit ออกจำหน่ายวันที่ 18 พฤษภาคม พ.ศ. 2560
 Concerts ออกจำหน่ายวันที่ 17 กันยายน พ.ศ. 2560
 Green Cities ออกจำหน่ายวันที่ 19 ตุลาคม พ.ศ. 2560
 Parklife ออกจำหน่ายวันที่ 24 พฤษภาคม พ.ศ. 2561
 Industries ออกจำหน่ายวันที่ 23 ตุลาคม พ.ศ. 2561
 Campus ออกจำหน่ายวันที่ 21 พฤษภาคม พ.ศ. 2562
 Sunset Harbor ออกจำหน่ายวันที่ 26 มีนาคม พ.ศ. 2563
 Airports ออกจำหน่ายวันที่ 25 มกราคม พ.ศ. 2565

โน๊ต

แหล่งข้อมูลอื่น
 Cities:Skylines Thailand (กลุ่มเฟซบุ๊ก)
กลุ่มดิสคอร์ด
ม็อดภาษาไทย

กลยุทธ์
วิดีโอเกมจำลอง
เกมของพาราด็อกซ์อินเทอร์แอคทีฟ

อ้างอิง